บาทเปิด 32.82/83 แกว่งแคบ
เงินบาทเปิด 32.82/83 แกว่งแคบ ตลาดรอดูตัวเลข จีดีพี Q3/57 ของสหรัฐฯคืนนี้
25 พ.ย. 2557

เงินบาทเปิด 32.82/83 แกว่งแคบ ตลาดรอดูตัวเลข จีดีพี Q3/57 ของสหรัฐฯคืนนี้
นักบริหารเงิน เปิดเผยว่า เงินบาทเปิดตลาดเช้านี้ที่ระดับ 32.82/83 บาท/ดอลลาร์ จากเย็นวานนี้ที่ปิดตลาดอยู่ที่ระดับ 32.81/86 บาท/ดอลลาร์   
สำหรับวันนี้ คาดว่าเงินบาทจะยังคงแกว่งในกรอบแคบระหว่าง 32.75-32.90 บาท/ดอลลาร์ รอ GDP ไตรมาส 3 ของสหรัฐฯ
"เงินบาทเช้านี้ถือว่ายังไม่ขยับไปไหน แม้ยูโรจะแข็งค่าขึ้นจากรายงานของ Ifo สถาบันวิจัยเศรษฐกิจของเยอรมนีซึ่งระบุว่า ดัชนีความเชื่อมั่นทางธุรกิจของเยอรมนีในเดือนพ.ย.ปรับตัวขึ้นแตะระดับ 104.7 จากระดับ 103.2 ในเดือนต.ค. โดยเป็นการปรับตัวขึ้นครั้งแรกในรอบ 7 เดือน หลังจากที่อ่อนแรงลงติดต่อกันมา 6 เดือน คาดว่าตลาดจับตา GDP สหรัฐฯที่จะประกาศคืนนี้" นักบริหารเงิน กล่าว